Účastník olympijských hierÚčastník olympijských hier
**George Hincapie** (\* 29. jún 1973) je bývalý americký cyklista, ktorý aktívne pretekal v rokoch 1994 – 2012. Hincapie bol kľúčovým domestikom Lancea Armstronga či neskôr Alberta Contadora a Cadela Evansa pri ich triumfoch na Tour de France v rokoch 2007 a 2011.

10. októbra 2012 vydal Hincapie vyhlásenie, v ktorom sa priznal k užívaniu dopingu počas svojej cyklistickej kariéry. Následkom toho dostal Hincapie šesťmesačný zákaz činnosti a jeho meno bolo vymazané zo všetkých výsledkových listín v období od 31. mája 2004 do 31. júla 2006.

Štartoval na rekordných 17-tich Tour de France avšak kvôli dopingovému trestu bol napokon diskvalifikovaný z Tour 2004, 2005 a 2006 a tak oficiálne rekord Joopa Zoetemelka v počte účastí na Tour de France neprekonal. Zúčastnil sa tiež piatich olympiád medzi rokmi 1992 až 2008.

Najväčšie úspechy
-----------------

Víťazstvá v profi pelotóne:

* Tour de France: Tímová časovka (2003)

Etapové závody:

* Tour of Missouri (2007)
* Three Days of Bruges–De Panne (2004)

Jednodňové závody a klasiky:

* Majstrovstvá Spojených štátov (1998, 2006, 2009)
* Gent–Wevelgem (2001)

### Výsledky na pretekoch Grand Tours

Výsledky v celkovom hodnotení na pretekoch Grand Tours:

| Grand Tour | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vuelta a España | 110 | — | — | — | — | — | — | — | DNF | — | — | — | — | — | — | — | — | — |
| Giro d’Italia | — | — | — | — | — | — | — | — | — | — | — | — | DNF | — | — | — | — | — |
| Tour de France | — | DNF | 104 | 53 | 78 | 65 | 71 | 59 | 47 | ~~33~~ | ~~13~~ | ~~32~~ | 24 | 35 | 17 | 59 | 56 | 38 |

Súkromný život
--------------

Hincapie sa narodil v Queense v New Yorku v USA. Jeho otec Ricardo, ktorý bol pôvodom z Kolumbie ho priviedol k cyklistike a svoj prvý tréning absolvoval v New Yorskom Central Parku. Vyštudoval *Farmingdale High School* na Long Island v roku 1991.

V roku 2004 spoločne s bratom Richardom založil ich vlastnú firmu vyrábajúcu športové oblečenie pod názvom *Hincapie Sports*.

Je ženatý, so svojou manželkou Melanie Simonneau, ktorá bola predtým aj dievčaťom, ktoré sa objavovalo na pódiu Tour pri dekorovaní víťazov má dve deti, dcéru Juliu Paris (2004) a syna Enza (2008). Žijú v Greenville v južnej Karolíne.

Referencie
----------

1. ↑  Hincapie to retire after record-breaking 17th Tour de France - cyclingweekly.com
2. ↑  WYNN, Nigel. *Hincapie to retire after record-breaking 17th Tour de France* [online]. Cycling Weekly, 2012-06-12, [cit. 2019-11-10]. Dostupné online. (po anglicky)
3. ↑  MART1. *Beauté du Tour : Melanie Hincapie* [online]. 21virages.free.fr, 2010-04-15, [cit. 2019-11-10]. Dostupné online. (po francúzsky)

* *Tento článok je čiastočný alebo úplný preklad článku George Hincapie na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **George Hincapie**

Autoritné údaje: * LCCN: no2014094985
* VIAF: 310521074
* WorldCat: lccn-no2014094985